pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรุงไทยย้ำลงทะเบียนรับเงินเยียวยา 5,000 บาท ผ่านwww.เราไม่ทิ้งกัน.comเท่านั้น
วันเสาร์ที่ 28 มีนาคม 2563
กรุงไทยย้ําลงทะเบียนรับเงินเยียวยา 5,000 บาท ผ่านwww.เราไม่ทิ้งกัน.comเท่านั้น
วันนี้ (28 มี.ค.2563) เวลา 18.00 น. เป็นต้นไป เป็นวันแรกเปิดให้แรงงานลูกจ้างชั่วคราวและผู้ประกอบอาชีพอิสระที่ไม่ได้อยู่ในระบบประกันสังคม และได้รับผลกระทบการแพร่ระบาดของเชื้อไวรัสโคโรนา (COVID-19) สามารถลงทะเบียนเข้าร่วมมาตรการเยียวยา 5,000 บาท
ในวันนี้ (28 มีนาคม 2563) ตั้งแต่เวลา 18.00 น. เป็นต้นไป เป็นวันแรกที่เปิดให้แรงงานลูกจ้างชั่วคราวและผู้ประกอบอาชีพอิสระที่ไม่ได้อยู่ในระบบประกันสังคม และได้รับผลกระทบการแพร่ระบาดของเชื้อไวรัสโคโรนา (COVID-19) สามารถลงทะเบียนเข้าร่วมมาตรการเยียวยา 5,000 บาท เป็นเวลา 3 เดือน ผ่านเว็บไซต์www.เราไม่ทิ้งกัน.com
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า ธนาคารขอเน้นย้ําว่าให้ลงทะเบียนเข้าร่วมมาตรการผ่านเว็บไซต์www.เราไม่ทิ้งกัน.comเท่านั้นโดยขอให้ประชาชนระมัดระวังและตรวจสอบชื่อเว็บไซต์ในการลงทะเบียนอย่างรอบคอบ เนื่องจากขณะนี้มีผู้ไม่ประสงค์ดีได้สร้างเว็บไซต์เลียนแบบขึ้นมาเป็นจํานวนมาก ซึ่งธนาคารกรุงไทยได้แจ้งไปยังกระทรวงดิจิทัลเพื่อเศรษฐกิจและสังคมในการประสานกับเจ้าหน้าที่ตํารวจเพื่อดําเนินคดีทางกฎหมายเรียบร้อยแล้ว
ทั้งนี้www.เราไม่ทิ้งกัน.comเปิดให้ลงทะเบียนได้ตลอด 24 ชั่วโมงไม่จํากัดจํานวนสิทธิ์ต่อวัน โดยระบบจะแจ้งผลการลงทะเบียนทางSMS ตามเบอร์โทรศัพท์มือถือที่ให้ไว้หรือทางไปรษณีย์ลงทะเบียนโดยสามารถรับเงินผ่าน 2 ช่องทางได้แก่ทางบัญชีพร้อมเพย์ของธนาคารใดก็ได้ที่ผูกกับเลขบัตรประจําตัวประชาชนหรือบัญชีธนาคารใดก็ได้ที่มีอยู่เดิมโดยที่ชื่อและนามสกุลเจ้าของบัญชีต้องตรงกับชื่อและนามสกุลที่นํามาลงทะเบียนจึงไม่จําเป็นต้องไปเปิดบัญชีใหม่ที่สาขาผู้ที่ผ่านการตรวจสอบคุณสมบัติจะได้รับเงินเยียวยาเข้าบัญชีภายใน 7 วันทําการ
อย่างไรก็ตาม ขณะนี้มีกลุ่มบุคคลบางกลุ่มพยายามแสวงหาผลประโยชน์ผ่านโซเชียลมีเดียจากมาตรการนี้โดยอ้างว่าจะรับลงทะเบียนให้เพื่อแลกเปลี่ยนกับความสะดวกรวมทั้งขอค่าตอบแทนบางส่วนจากเงินที่ได้รับจากมาตรการช่วยเหลือนี้ธนาคารขอแจ้งเตือนพี่น้องประชาชนว่าอย่าหลงเชื่อผู้ที่หาผลประโยชน์โดยไม่ถูกต้องเหล่านั้นเพื่อป้องกันความเสี่ยงจากการนําข้อมูลส่วนตัวของท่านไปใช้ประโยชน์อื่นใดในทางที่ไม่ถูกต้อง และส่งผลให้ท่านได้รับความเสียหายทางการเงินตามมา
หากไม่สามารถลงทะเบียนออนไลน์ได้ด้วยตนเองสามารถขอคําแนะนําหรือสอบถามข้อมูลเพิ่มเติมได้ที่Call Center ของธนาคารกรุงไทยโทร. 02-111-1144
รัฐบาลไทย-ข่าวทำเนียบรัฐบาล-สมเด็จพระเทพรัตนราชสุดาฯ สยามบรมราชกุมารี  เสด็จพระราชดําเนินทรงเปิด “ห้องสมุดพร้อมปัญญา” ณ ทัณฑสถานบําบัดพิเศษขอนแก่น
วันอังคารที่ 20 ธันวาคม 2559
สมเด็จพระเทพรัตนราชสุดาฯ สยามบรมราชกุมารี  เสด็จพระราชดําเนินทรงเปิด “ห้องสมุดพร้อมปัญญา” ณ ทัณฑสถานบําบัดพิเศษขอนแก่น
สมเด็จพระเทพรัตนราชสุดาฯ สยามบรมราชกุมารี  เสด็จพระราชดําเนินทรงเปิด “ห้องสมุดพร้อมปัญญา”
เมื่อวันที่ ๑๖ ธันวาคม ๒๕๕๙ เวลา ๐๙.๒๕ น.
สมเด็จพระเทพรัตนราชสุดาฯ สยามบรมราชกุมารี
เสด็จพระราชดําเนินทรงเปิด “ห้องสมุดพร้อมปัญญา”
โดยมีพลเอก นิวัตร มีนะโยธิน ผู้ช่วยรัฐมนตรีประจํากระทรวงยุติธรรม
นายชาญเชาวน์ ไชยานุกิจ ปลัดกระทรวงยุติธรรม
นายกอบเกียรติ กสิวิวัฒน์ อธิบดีกรมราชทัณฑ์
และผู้บริหาร ข้าราชการ และเจ้าหน้าที่กรมราชทัณฑ์ ตลอดจนผู้เกี่ยวข้อง เฝ้ารับเสด็จ
ณ ทัณฑสถานบําบัดพิเศษขอนแก่น อําเภอเมือง จังหวัดขอนแก่น
รัฐบาลไทย-ข่าวทำเนียบรัฐบาล-ศบค. ขอความร่วมมือประชาชน ช่วยสอดส่องผู้เดินทางข้ามพรมแดนผิดกฎหมาย ย้ำความจำเป็นในการใช้ พ.ร.ก. ฉุกเฉินฯ ให้อำนาจในการป้องกันโรคมากกว่า พ.ร.บ. โรคติดต่อ พ.ศ. 2558
วันจันทร์ที่ 29 มิถุนายน 2563
ศบค. ขอความร่วมมือประชาชน ช่วยสอดส่องผู้เดินทางข้ามพรมแดนผิดกฎหมาย ย้ําความจําเป็นในการใช้ พ.ร.ก. ฉุกเฉินฯ ให้อํานาจในการป้องกันโรคมากกว่า พ.ร.บ. โรคติดต่อ พ.ศ. 2558
ศบค. ขอความร่วมมือประชาชน ช่วยสอดส่องผู้เดินทางข้ามพรมแดนผิดกฎหมาย ย้ําความจําเป็นในการใช้ พ.ร.ก. ฉุกเฉินฯ ให้อํานาจในการป้องกันโรคมากกว่า พ.ร.บ. โรคติดต่อ พ.ศ. 2558
วันนี้ (29 มิ.ย. 63) เวลา 12.00 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษก ศบค. ตอบคําถามสื่อมวลชนที่สอบถามผ่านโซเชียลมีเดียช่วงการแถลงข่าวของศูนย์ข่าวโควิด-19 และสรุปสาระสําคัญ ดังนี้
โฆษก ศบค. ชี้แจงถึงกรณีการลักลอบเดินทางข้ามพรมแดนเข้าประเทศไทยอย่างผิดกฎหมายผ่านช่องทางธรรมชาติ ซึ่งอาจนําไปสู่การแพร่ระบาดของเชื้อไวรัสโควิด-19 ต่อประชาชนในพื้นที่ โดยนายกรัฐมนตรี ในฐานะผู้อํานวยการ ศบค. ได้สั่งการให้ฝ่ายความมั่นคงติดตามตรวจสอบ พบผู้หลบหนีเข้าเมืองอย่างผิดกฎหมายในพื้นที่ขอบชายแดนรอบประเทศไทย ตั้งแต่วันที่ 2 มิ.ย. จนถึงวันนี้ ยอดจํานวนผู้กระทําผิดสะสม 2,498 ราย จากประเทศ เมียนมา 1,276 ราย จาก สปป. ลาว 142 ราย จากกัมพูชา 1,016 ราย จากเวียดนาม 4 ราย จากจีน 6 ราย จากอินเดีย 27 ราย และอื่น ๆ อีก 27 ราย รวมถึงยังพบคนต่างด้าวที่เข้าเมืองอย่างผิดกฎหมายในพื้นที่ตอนในอีกด้วย อย่างไรก็ตาม โฆษก ศบค. ขอความร่วมมือให้ประชาชนช่วยกันสอดส่องดูแลผู้ที่จะเดินทางข้ามพรมแดนอย่างผิดกฎหมาย เนื่องจากพื้นที่ชายแดนนั้นไม่มีประสิทธิภาพในการตรวจคัดกรองโรคเท่าในท่าอากาศยาน จึงไม่สามารถวางใจได้
โฆษก ศบค. ตอบคําถามสื่อมวลชนถึงกรณีความจําเป็นในการใช้ พ.ร.ก. ฉุกเฉินฯ ถึงแม้ว่าประเทศไทยจะไม่พบผู้ป่วยติดเชื้อเป็นเวลา 35 วันติดต่อกัน เนื่องจาก พ.ร.ก. ฉุกเฉินฯ นั้นให้อํานาจในการป้องกันโรคมากกว่า พ.ร.บ. โรคติดต่อ พ.ศ. 2558 อาทิ การควบคุมการเดินทางเข้า-ออก ในราชอาณาจักรทุกช่องทาง การจัดทําระบบติดตามตัว กักตัว หรือการเฝ้าระวัง และการควบคุมโรคโดยการใช้มาตรการครอบคลุมกิจการ/กิจกรรม ที่เกี่ยวข้อง นอกจากนี้ พ.ร.ก. ฉุกเฉินฯ ยังมีความจําเป็นเรื่องการบรูณาการ เอกภาพ และประสิทธิภาพ ในการทํางานร่วมกันของหลายกระทรวง ตัวแทนจากหลายภาคส่วน ที่ได้มีการประชุมหารือกันทุกวัน
ในโอกาสนี้ โฆษก ศบค. เผยถึงการเดินทางเข้าประเทศไทยของชาวต่างชาติ รวมถึงกลุ่มคนไทยที่ยังตกค้างอยู่ในต่างประเทศ โดยย้ําว่ายังไม่เปิดการเดินทางอย่างเสรี และใช้มาตรการเดิมคือการเข้าสู่กระบวนการ State Quarantine หรือกรณีกลุ่มชาวต่างชาติเดินทางมาในระยะสั้นซึ่งได้รับการยกเว้นไม่ต้องเข้ากระบวนการ State Quarantine จะต้องเดินทางผ่านเที่ยวบินที่จัดให้สําหรับเดินทางพาคนไทยกลับ (Repatriation flight) เท่านั้น เพื่อความสําคัญในการป้องกันการแพร่ระบาดของเชื้อไวรัสโควิด-19
ในตอนท้าย โฆษก ศบค. กล่าวเพิ่มเติมถึงการเตรียมผ่อนคลายมาตรการระยะ 5 เพื่อให้ประชาชนทุกคนได้กลับสู่การใช้ชีวิตปกติแบบวิถีใหม่ (New Normal) และย้ําว่า พ.ร.ก. ฉุกเฉินฯ นั้นใช้เพื่อป้องกันการแพร่ระบาดของเชื้อโรคเท่านั้น ทั้งนี้ หากการผ่อนคลายมาตรการระยะ 5 เป็นไปอย่างเรียบร้อย อาจมีการปรับลดวันการแถลงสถานการณ์ประจําวัน ณ ศบค. เหลือเพียงวันจันทร์ และวันพฤหัสบดีต่อสัปดาห์
--------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ก.เกษตรฯ เตรียมจัดงานมหกรรมสินค้าเกษตรสุดยิ่งใหญ่ “เกษตรไทยก้าวหน้า ภายใต้ร่มพระบารมี” ระหว่าง 16 - 20 สิงหาคม 2560  ณ สวนลุมพินี
วันพุธที่ 9 สิงหาคม 2560
ก.เกษตรฯ เตรียมจัดงานมหกรรมสินค้าเกษตรสุดยิ่งใหญ่ “เกษตรไทยก้าวหน้า ภายใต้ร่มพระบารมี” ระหว่าง 16 - 20 สิงหาคม 2560  ณ สวนลุมพินี
ก.เกษตรฯ เตรียมจัดงานมหกรรมสินค้าเกษตรสุดยิ่งใหญ่ “เกษตรไทยก้าวหน้า ภายใต้ร่มพระบารมี” ระหว่าง 16 - 20 สิงหาคม 2560  ณ สวนลุมพินี พร้อมชวนเลือกซื้อสินค้าเกษตรดีมีคุณภาพจากเกษตรกรตัวจริง กว่า 1,000 รายการ พบสุดยอดนวัตกรรมทางการเกษตร อาหารปรุงสดคุณภาพเ
พลเอก ฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยว่า กระทรวงเกษตรและสหกรณ์จะจัดงาน “เกษตรไทยก้าวหน้า ภายใต้ร่มพระบารมี” ในระหว่างวันที่ 16 - 20 สิงหาคม 2560 ณ สวนลุมพินี เพื่อแสดงให้เห็นถึงความพร้อมและศักยภาพของประเทศไทยในภาคการเกษตรที่พร้อมก้าวเข้าสู่ ไทยแลนด์ 4.0 โดยแสดงศักยภาพทั้ง Smart Farmer เกษตรกรต้นแบบ Young Smart Farmer เกษตรกรรุ่นใหม่ Smart Group กลุ่มวิสาหกิจชุมชนต่างๆ รวมทั้งนวัตกรรมในภาคการเกษตรที่สอดคล้องกับสถานการณ์ปัจจุบัน ทั้งนี้ ได้เชิญคณะทูตานุทูต ประจําประเทศไทย เข้าร่วมชมงานกว่า 30 ประเทศ เพื่อให้แสดงให้เห็นถึงพลังและศักยภาพของการเกษตรไทยในฐานะเป็นแหล่งผลิตอาหารสําคัญของโลก โดยได้รับความร่วมมือครอบคลุมทุกมิติทั้งเศรษฐกิจ และการลงทุน นอกจากนี้ ภายในงานยังได้จัดโซน Business Matching เพื่อเจรจาธุรกิจระหว่างเกษตรกร กับผู้ประกอบการ เพื่อสร้างเครือข่ายสินค้าการเกษตรให้กว้างขวางด้วย
นายสมชาย ชาญณรงค์กุล อธิบดีกรมส่งเสริมการเกษตร กล่าวว่า การจัดงานครั้งนี้ ได้รวมเกษตรกรกว่า 3,000 คน มาแสดงผลผลิตทางการเกษตรคุณภาพมากมาย และหลายหลายชนิดสินค้าที่มีราคายุติธรรม พร้อมทั้งได้จัดนิทรรศการสานต่อพระราชปณิธานทางด้านการเกษตร การให้บริการคลินิกทางการเกษตร พร้อมให้คําปรึกษาจากผู้เชี่ยวชาญ การให้บริการความรู้การแปรรูปผลิตภัณฑ์จากผึ้งและแมลงเศรษฐกิจ รวมทั้งการให้คําปรึกษาการดูแลสุขภาพสัตว์เลี้ยงในสังคมเมือง อีกทั้งยังเปิดให้มีการฝึกอบรมมากกว่า 20 หลักสูตร และสาธิตการแปรรูปจากผลผลิตทางการเกษตร สู่การประกอบอาชีพในอนาคต เพียงแค่สมัครผ่านเว็บไซต์ kasetsunluam.doae.go.th ได้แล้ววันนี้ และภายในงานยังได้พบกับอาหารเลิศรสจากทั่วทุกภาค การันตีคุณภาพโดยกระทรวงเกษตรและสหกรณ์ เช่น ผลิตภัณฑ์จากหมูดํา/ไก่พื้นเมืองผลิตภัณฑ์พร้อมรับประทาน และผลิตภัณฑ์แปรรูปบรรจุถุง จาก Meat and Milk By กรมปศุสัตว์, กล้วยอบน้ําผึ้งทอด วิสาหกิจชุมชนน้องแชมป์น้ําว้าทอง จาก จังหวัดสมุทรสงคราม นอกจากนี้ ภายในงานยังมีบริการสีข้าวเปลือกเป็นข้าวสาร
และบริการรับ – ส่งสินค้าที่ซื้อภายในงาน ส่งตรงถึงบ้านโดยไปรษณีย์ไทย
กระทรวงเกษตรและสหกรณ์จึงขอเชิญชวนเกษตรกร และประชาชนทั่วไป เข้าร่วมชมงาน“เกษตรไทยก้าวหน้า ภายใต้ร่มพระบารมี” ในระหว่าง วันที่ 16 - 20 สิงหาคม 2560 ณ สวนลุมพินี กรุงเทพฯ ตั้งแต่เวลา 10.00 เป็นต้นไป
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รมต.นร. ออมสิน ชีวะพฤกษ์ กล่าวสุนทรพจน์ในพิธีเปิดวันวิสาขบูชาโลก ณ กรุงโคลัมโบ ศรีลังกา
วันพฤหัสบดีที่ 18 พฤษภาคม 2560
รมต.นร. ออมสิน ชีวะพฤกษ์ กล่าวสุนทรพจน์ในพิธีเปิดวันวิสาขบูชาโลก ณ กรุงโคลัมโบ ศรีลังกา
รมต.นร. ออมสิน ชีวะพฤกษ์ กล่าวสุนทรพจน์ในพิธีเปิดวันวิสาขบูชาโลก ณ กรุงโคลัมโบ ศรีลังกา
วันนี้ (12 พ.ค. 2560) เวลา 08.30 น. (เวลาในประเทศศรีลังกา) นายออมสิน ชีวะพฤกษ์ รัฐมนตรีประจําสํานักนายกรัฐมนตรี พร้อมคณะผู้แทนประเทศไทย ประกอบด้วยนายพงษ์ชัย นิรมิตศรีชัย ที่ปรึกษารัฐมนตรีประจําสํานักนายกรัฐมนตรี นางนาฎนภางค์ ดํารงค์สุนทรชัย อุปทูต ณ กรุงโคลัมโบ ผู้แทนจากสํานักเลขาธิการนายกรัฐมนตรี และผู้แทนจากสํานักงานพระพุทธศาสนาแห่งชาติ เข้าร่วมพิธีเปิดงานวันวิสาขบูชาโลก UNDV 2017 SRI LANKA ณ กรุงโคลัมโบ ศรีลังกา
โดยนาย Wijeyadasa Rajapakshe รัฐมนตรีว่าการกระทรวงยุติธรรมและพุทธศาสนาศรีลังกา กล่าวต้อนรับ จากนั้นหัวหน้าผู้แทนฝ่ายสงฆ์จากประเทศต่างๆ กล่าวสุนทรพจน์ สําหรับผู้แทนฝ่ายสงฆ์จากประเทศไทย มีพระราชวรมุนี อ่านพระโอวาทของสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ประทานให้เนื่องในวันวิสาขบูชา ประจําปี 2560
โอกาสนี้ นายออมสิน ชีวะพฤกษ์ รัฐมนตรีประจําสํานักนายกรัฐมนตรี กล่าวสุนทรพจน์ในงานวัน วิสาขบูชาโลก ณ Bandaranaike Memorial International Conference Hall (BMICH) กรุงโคลัมโบ สาธารณรัฐสังคมนิยมประชาธิปไตยศรีลังกา
รัฐบาลไทย-ข่าวทำเนียบรัฐบาล-สธ.ส่งทีมระบาดวิทยา ทีมเยียวยาสุขภาพจิตและทีมอนามัยสิ่งแวดล้อม ช่วยสปป.ลาวอีก 2-3 สัปดาห์
วันพฤหัสบดีที่ 2 สิงหาคม 2561
สธ.ส่งทีมระบาดวิทยา ทีมเยียวยาสุขภาพจิตและทีมอนามัยสิ่งแวดล้อม ช่วยสปป.ลาวอีก 2-3 สัปดาห์
กระทรวงสาธารณสุข ส่งทีมระบาดวิทยา ทีมเยียวยาสุขภาพจิตและทีมอนามัยสิ่งแวดล้อม ช่วยฟื้นฟู สปป.ลาว อีก ประมาณ 2-3 สัปดาห์  ก่อนส่งมอบงานที่เหลือให้ทาง สปป.ลาว ดําเนินงานต่อเนื่อง
กระทรวงสาธารณสุข ส่งทีมระบาดวิทยา ทีมเยียวยาสุขภาพจิตและทีมอนามัยสิ่งแวดล้อม ช่วยฟื้นฟู สปป.ลาว อีก ประมาณ 2-3 สัปดาห์ ก่อนส่งมอบงานที่เหลือให้ทาง สปป.ลาว ดําเนินงานต่อเนื่อง
นายแพทย์ประพนธ์ ตั้งศรีเกียรติกุล ผู้ตรวจราชการกระทรวงสาธารณสุขเขตสุขภาพที่ 10 ในฐานะ ผู้บัญชาการเหตุการณ์ด้านการแพทย์และสาธารณสุข ให้สัมภาษณ์หลังการประชุมศูนย์ปฏิบัติการภาวะฉุกเฉิน (EOC) กรณีสันเขื่อนเซเปียน-เซน้ําน้อย แตก ที่เมืองสนามไซ แขวงอัตตะปือ สาธารณรัฐประชาธิปไตยประชาชนลาว (สปป.ลาว) ว่า กระทรวงสาธารณสุขได้จัดส่งทีมปฏิบัติการฉุกเฉินทางการแพทย์ (Medical Emergency Response Team : MERT) ทีมเฝ้าระวังสอบสวนเคลื่อนที่เร็ว (SRRT) ทีมช่วยเหลือเยียวยาจิตใจ(MCATT) และทีมอนามัยสิ่งแวดล้อม (Environmental Health Response Team : EHRT) เข้าสนับสนุนช่วยเหลือ สปป.ลาว ตั้งแต่ 28 กรกฎาคม 2561 พร้อมส่งยาชุดน้ําท่วม 5,000 ชุด ยาน้ํากัดเท้า 2,000 หลอด ยาเวชภัณฑ์ ผ้าขาวห่อศพและเสื้อชูชีพ
ผลการดําเนินงานที่ผ่านมามีดังนี้ 1. ทีมระบาดวิทยา ได้สํารวจ ลงทะเบียน คัดกรอง ในศูนย์พักพิง พร้อมตรวจหาโรคติดต่อ อาทิ ไข้เลือดออก มาลาเรีย สครับไทฟัส และไข้หวัดใหญ่ สร้างระบบเฝ้าระวังและควบคุมโรค ให้สุขศึกษา แนะนําการป้องกันโรคติดต่อ 2. ทีมอนามัยสิ่งแวดล้อม ดําเนินกิจกรรม big cleaning day ในศูนย์อพยพ ฝึกอบรมการทิ้งขยะ กําจัดขยะ คัดแยกขยะ สํารวจแหล่งน้ําสะอาด สร้างส้วมเพิ่มเติม 3. ทีมเยียวยาด้านจิตใจ ทําการคัดกรอง ค้นหากลุ่มผู้ที่ได้รับผลกระทบ จัดทําทะเบียนให้การดูแลรักษาตามผลการคัดกรอง พร้อมวางแผนการดูแลต่อเนื่อง ฝึกอบรมอาสาสมัคร ช่วยค้นหาคัดกรองผู้ป่วย
"ขณะนี้ได้ผ่านช่วงวิกฤตของเหตุการณ์ไปแล้ว อยู่ระหว่างการฟื้นฟู ซึ่งทีม MERT จากไทยและประเทศที่เข้าไปช่วยเหลือ ได้สนับสนุนช่วยเหลือดําเนินการในเรื่องเร่งด่วน พร้อมทั้งได้ช่วยวางระบบการทํางานในระยะฟื้นฟู คาดว่า ทีมจากไทยจะสนับสนุนการทํางานต่ออีกประมาณ 2-3 สัปดาห์ ซึ่งสปป.ลาว น่าจะมีความพร้อมดําเนินงานต่อเนื่องได้เอง" นายแพทย์ประพนธ์ กล่าว
อย่างไรก็ตาม การดําเนินงานช่วยเหลือครั้งนี้ เป็นไปตาม MOU ระดับจังหวัดระหว่างไทยและ สปป.ลาว ที่มีความสัมพันธ์ที่ดีต่อกันมาอย่างยาวนาน ในส่วนที่ทาง สปป.ลาวประสานขอความร่วมมือสนับสนุนเพิ่มเติมที่นอกเหนือจาก MOU นั้น จะเป็นการประสานขอสนับสนุนอย่างเป็นทางการในระดับประเทศต่อไป
************************************ 2 สิงหาคม 2561
รัฐบาลไทย-ข่าวทำเนียบรัฐบาล-กรม สบส. เผยต้นแบบปรับปรุงหอผู้ป่วยสำหรับโรงพยาบาลภาครัฐ เพื่อรองรับผู้ติดเชื้อโควิด-19 [กระทรวงสาธารณสุข]
วันศุกร์ที่ 10 เมษายน 2563
กรม สบส. เผยต้นแบบปรับปรุงหอผู้ป่วยสําหรับโรงพยาบาลภาครัฐ เพื่อรองรับผู้ติดเชื้อโควิด-19 [กระทรวงสาธารณสุข]
กรม สบส. เผยต้นแบบปรับปรุงหอผู้ป่วยสําหรับโรงพยาบาลภาครัฐ เพื่อรองรับผู้ติดเชื้อโควิด-19
กรมสนับสนุนบริการสุขภาพ (สบส.) จัดทําต้นแบบปรับปรุงหอผู้ป่วยสําหรับสถานบริการสาธารณสุข โรงพยาบาลภาครัฐ รองรับผู้ป่วยติดเชื้อไวรัสโคโรนา 2019 เป็นแบบมาตรฐานให้โรงพยาบาลสามารถนําไปใช้ได้อย่างมีประสิทธิภาพ
นายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ กล่าวว่า จากสถานการณ์การติดเชื้อโรคไวรัสโคโรนา 2019 (COVID-19) ที่มีจํานวนเพิ่มมากขึ้น โดยสถานบริการสาธารณสุข และโรงพยาบาลมีห้องผู้ป่วยติดเชื้อที่มีจํานวนจํากัด ซึ่งการจัดทําหอผู้ป่วยติดเชื้อจะต้องมีการจัดทําแบบ การออกแบบห้องผู้ป่วยแยกเชื้อที่ได้มาตรฐาน และมีความปลอดภัยทั้งบุคลากรทางการแพทย์และผู้ป่วย กรมสนับสนุนบริการสุขภาพ โดยกองแบบแผน จึงได้จัดทําต้นแบบสําหรับโรงพยาบาลในสังกัดกระทรวงสาธารณสุข ในลักษณะห้องแยกเดี่ยว และห้องแยกโรคติดเชื้อความดันลบ เพื่อรองรับผู้ป่วยติดเชื้อ COVID-19 สําหรับอาคารเดิมของโรงพยาบาลในสังกัดกระทรวงสาธารณสุข สามารถนําไปใช้ในโรงพยาบาลให้เหมาะสมกับพื้นที่ โดยสถานบริการสาธารณสุข โรงพยาบาลหน่วยงานในกระทรวงสาธารณสุข และหน่วยงานที่สนใจ สามารถขอคําปรึกษา และช่วยเหลือเรื่องแบบอาคาร COHORT WARD ห้องแยกเดี่ยว และห้องแยกโรคติดเชื้อความดันลบ (AIIR) เพื่อรองรับผู้ป่วยติดเชื้อ COVID-19 ได้
ด้านนายแพทย์ประภาส จิตตาศิรินุวัตร รองอธิบดีกรมสนับสนุนบริการสุขภาพ กล่าวเพิ่มเติมว่า กรมสนับสนุนบริการสุขภาพ โดยกองแบบแผน ได้ดําเนินการจัดทําแบบ COHORT WARD ห้องแยกเดี่ยว และห้องแยกโรคติดเชื้อความดันลบ (AIIR) เพื่อรองรับผู้ป่วยติดเชื้อ COVID-19 โดยมีเป้าหมายจัดทํา 7 แบบ ซึ่งได้จัดทํารูปแบบ และราคาค่าก่อสร้างพร้อมนําไปก่อสร้างโดยได้ดําเนินการเรียบร้อยแล้ว ทั้ง 7 แบบ คือ
แบบปรับปรุงหอพักผู้ป่วย เพื่อรองรับผู้ติดเชื้อ COVID-19 ตึกคนไข้ 30 เตียง หรือแบบใกล้เคียง ระยะเวลาสร้าง 30 วัน
แบบปรับปรุงหอพักผู้ป่วย เพื่อรองรับผู้ติดเชื้อ COVID-19 สําหรับแบบห้องผู้ป่วยพิเศษ (ชนิดมีห้องน้ํา) หรือแบบใกล้เคียง ระยะเวลาสร้าง 20 วัน
แบบปรับปรุงหอพักผู้ป่วย เพื่อรองรับผู้ติดเชื้อ COVID-19 สําหรับหอพักผู้ป่วยรวม ตึกคนไข้ 114 เตียง, 120 เตียง, 144 เตียง, 156 เตียง หรือแบบใกล้เคียง ระยะเวลาสร้าง 20 วัน
แบบปรับปรุงหอพักผู้ป่วย เพื่อรองรับผู้ติดเชื้อ COVID-19 ตึกคนไข้ 30 เตียง หรือแบบใกล้เคียง ระยะเวลาสร้าง 45 วัน
แบบปรับปรุงหอพักผู้ป่วย เพื่อรองรับผู้ติดเชื้อ COVID-19 สําหรับหอพักผู้ป่วยรวม ตึกคนไข้ 114 เตียง, 120 เตียง, 144 เตียง, 156 เตียงหรือแบบใกล้เคียง ระยะเวลาสร้าง 45 วัน
แบบปรับปรุงหอพักผู้ป่วย เพื่อรองรับผู้ติดเชื้อ COVID-19 สําหรับแบบห้องผู้ป่วยพิเศษ (ชนิดมีห้องน้ํา) หรือแบบใกล้เคียง เป็น AIIR ระยะเวลาสร้าง 45 วัน
แบบปรับปรุงหอพักผู้ป่วย เพื่อรองรับผู้ติดเชื้อ COVID-19 สําหรับแบบห้องผู้ป่วยพิเศษ (ชนิดมีห้องน้ํา) หรือแบบใกล้เคียง เป็น Modified AIIR ระยะเวลาสร้าง 30 วัน
สําหรับสถานบริการสาธารณสุข โรงพยาบาลหน่วยงานในกระทรวงสาธารณสุข และหน่วยงานที่สนใจสามารถดูรายละเอียดแบบ COHORT WARD ห้องแยกเดี่ยว และห้องแยกโรคติดเชื้อความดันลบ (AIIR) เพื่อรองรับผู้ป่วยติดเชื้อ COVID-19 ได้ที่เว็บไซต์กองแบบแผน กรมสนับสนุนบริการสุขภาพ (dcd.hss.moph.go.th) หรือสอบถามรายละเอียดเพิ่มเติมได้ที่ กองแบบแผน กรมสนับสนุนบริการสุขภาพ โทร 02-193-7006 ในวันและเวลาราชการ
รัฐบาลไทย-ข่าวทำเนียบรัฐบาล-ปลัด DES พร้อมผู้บริหาร ข้าราชการ เข้าร่วมพิธีเนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว
วันพุธที่ 29 กรกฎาคม 2563
ปลัด DES พร้อมผู้บริหาร ข้าราชการ เข้าร่วมพิธีเนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว
ปลัด DES พร้อมผู้บริหาร ข้าราชการ เข้าร่วมพิธีเนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เข้าร่วมพิธีทําบุญตักบาตรถวายเป็นพระราชกุศล เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2563 จากนั้นได้เข้าร่วมพิธีเปิดกิจกรรมจิตอาสา “ชีวิตวิถีใหม่ใต้ร่มพระบารมี...เราสร้างไปด้วยกัน” ณ ท้องสนามหลวง รวมทั้งได้นําคณะผู้บริหาร ข้าราชการ ได้ร่วมพิธีลงนามถวายพระพรเนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว ณ พระบรมมหาราชวัง และมอบหมายนายภุชพงค์ โนดไธสงค์ รองปลัดกระทรวงดิจิทัลเพื่อเศรษฐกิจและสังคม เข้าร่วมพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน หน้าพระบรมฉายาลักษณ์พระบาทสมเด็จพระเจ้าอยู่หัว ณ ท้องสนามหลวง พร้อมทั้งมอบหมายนายภูเวียง ประคํามินทร์ รองปลัดกระทรวงดิจิทัลเพื่อเศรษฐกิจและสังคม เข้าร่วมพิธีถวายเครื่องราชสักการะและวางพานพุ่ม รวมทั้งจุดเทียนชัยถวายพระพรชัยมงคล ณ ท้องสนามหลวง เพื่อแสดงความจงรักภักดี และแสดงความสํานึกในพระมหากรุณาธิคุณ เมื่อวันที่ 28 กรกฎาคม 2563
******************
รัฐบาลไทย-ข่าวทำเนียบรัฐบาล-"วราวุธ"  นำทีมเดินรณรงค์ "ทำความดีด้วยหัวใจ ลดรับ ลดให้ ลดใช้ถุงพลาสติก" จังหวัดเพชรบุรี
วันอังคารที่ 14 มกราคม 2563
"วราวุธ"  นําทีมเดินรณรงค์ "ทําความดีด้วยหัวใจ ลดรับ ลดให้ ลดใช้ถุงพลาสติก" จังหวัดเพชรบุรี
กระทรวงทรัพยากรธรรมและสิ่งแวดล้อม รณรงค์ต่อเนื่องหลังจากดีเดย์ เมื่อวันที่ 1 ม.ค. 63 ที่ผ่านมา พร้อมกันทั่วประเทศ ในการร่วมมือกับห้างสรรพสินค้า ร้านค้า ร้านสะดวกซื้อ งดให้ถุงพลาสติกหูหิ้วแบบใช้ครั้งเดียว
"วราวุธ" นําทีมเดินรณรงค์ "ทําความดีด้วยหัวใจ ลดรับ ลดให้ ลดใช้ถุงพลาสติก" จังหวัดเพชรบุรี
กระทรวงทรัพยากรธรรมและสิ่งแวดล้อม รณรงค์ต่อเนื่องหลังจากดีเดย์ เมื่อวันที่ 1 ม.ค. 63 ที่ผ่านมา พร้อมกันทั่วประเทศ ในการร่วมมือกับห้างสรรพสินค้า ร้านค้า ร้านสะดวกซื้อ งดให้ถุงพลาสติกหูหิ้วแบบใช้ครั้งเดียว
วานนี้ (13 มกราคม 2563) เวลา 17.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายยุทธพล อังกินันทน์ ที่ปรึกษารัฐมนตรีฯ นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม นําทีมคณะผู้บริหาร ข้าราชการ และเจ้าหน้าที่ของกระทรวงทรัพยากรธรรมชาติและสิ่งแวดล้อม เดินรณรงค์ "ทําความดีด้วยหัวใจ ลดรับ ลดให้ ลดใช้ถุงพลาสติก" พร้อมแจกถุงผ้าให้กับประชาชน เพื่อส่งเสริมและสร้างจิตสํานึกให้ งดใช้ เลิกใช้ ถุงพลาสติกหูหิ้วแบบใช้ครั้งเดียว ณ ตลาดเพชรไพบูลย์ และตลาดวัดพระนอน (พระพุทธไสยาสน์) อําเภอเมือง จังหวัดเพชรบุรี
รัฐบาลไทย-ข่าวทำเนียบรัฐบาล-ย้ำพ.ร.ก.กู้เงิน เน้นความคุ้มค่า โปร่งใส ตรวจสอบได้
วันพฤหัสบดีที่ 4 มิถุนายน 2563
ย้ําพ.ร.ก.กู้เงิน เน้นความคุ้มค่า โปร่งใส ตรวจสอบได้
วันจันทร์ที่ 1 มิถนายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
พลเอก ประยุทธ์ จันทร์โอชา นายกรัฐมนตรี เน้นย้ําว่าการตรากฎหมายให้อํานาจกระทรวงการคลังกู้เงินเพื่อฟื้นฟูเศรษฐกิจและสังคมที่ได้รับผลกระทบจากการระบาดของโรคโควิด-19 นั้นมีความจําเป็น เพราะทุกภาคส่วนได้รับความเดือดร้อน โดยรัฐบาลตระหนักถึงความคุ้มค่าในการใช้จ่าย มีความโปร่งใสและตรวจสอบได้ เน้นประโยชน์ทางการแพทย์และสาธารณสุข และการช่วยเหลือเยียวยาฟื้นฟู โดยจะพิจารณาแหล่งเงินกู้ในประเทศเป็นหลัก และต้องสามารถบริหารการชําระหนี้ได้โดยไม่เป็นภาระ สําหรับมาตรการช่วยเหลือเยียวยาผู้ที่ได้รับผลกระทบ เช่น ผู้ที่มีอาชีพอิสระ ผู้ใช้แรงงาน เกษตรกร มีความคืบหน้าเป็นลําดับ และรัฐบาลยังรักษาเสถียรภาพทางการเงินและเตรียมแผนสร้างความเชื่อมั่นต่อระบบเศรษฐกิจในอนาคตอีกด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โฆษกกระทรวงการท่องเที่ยวและกีฬาแจงหลักเกณฑ์การขอรับเงินคืน ในกรณีไม่ประสงค์จะเดินทางท่องเที่ยว
วันพุธที่ 4 มีนาคม 2563
โฆษกกระทรวงการท่องเที่ยวและกีฬาแจงหลักเกณฑ์การขอรับเงินคืน ในกรณีไม่ประสงค์จะเดินทางท่องเที่ยว
โฆษกกระทรวงการท่องเที่ยวและกีฬาแจงหลักเกณฑ์การขอรับเงินคืน ในกรณีไม่ประสงค์จะเดินทางท่องเที่ยว
1 มีนาคม พ.ศ. 2563 นายคณนาถ หมื่นหนู โฆษกกระทรวงการท่องเที่ยวและกีฬา ชี้แจงหลักเกณฑ์การขอรับเงินคืนจากผู้ประกอบการธุรกิจนําเที่ยวในกรณีไม่ประสงค์จะเดินทางท่องเที่ยวในระยะเร่งด่วน บริษัท การบินไทย จํากัด (มหาชน) จะพิจารณามีมาตรการในการผ่อนผัน กรณีมีการขอเลื่อนกําหนดการบิน สามารถเลื่อนได้ไปจนถึงสิ้นเดือนกันยายน 2563 โดยไม่มีค่าใช้จ่าย แต่หากนักท่องเที่ยวหรือบริษัททัวร์มีความจําเป็นต้องเลื่อนต่อไปอีก จะเลื่อนได้ไม่เกินวันที่ 15 ธันวาคม 2563 และจะต้องพิจารณาว่า เป็นการเลื่อนในเส้นทางเดียวกันหรือไม่ หากเปลี่ยนเส้นทางอาจมีค่าใช้จ่ายส่วนต่างเพิ่ม
บริษัท สายการบินนกแอร์ จํากัด (มหาชน) ได้แบ่งกลุ่มบัตรโดยสารเป็น 2 กลุ่ม คือ กลุ่มบัตรโดยสารแบบซีรีย์ ซึ่งบริษัททัวร์ได้วางมัดจําบัตรโดยสารเครื่องบินตลอดทั้งปี (แบบระยะยาว) ในเส้นทางญี่ปุ่น ทางสายการบินนกแอร์จะพิจารณามาตรการยกเลิกค่าธรรมเนียมให้ แต่ยังคงเก็บค่าส่วนต่างที่เกิดขึ้น และกลุ่มบัตรโดยสารแบบกลุ่ม สามารถนําไปใช้ในภายหลังได้ (ภายในระยะเวลาไม่เกิน 1 ปี) เพื่อให้บริษัททัวร์ มีระยะเวลาและความคล่องตัวในการจัดการธุรกิจ รวมถึงนักท่องเที่ยวจะได้มีทางเลือกในการเดินทางและได้รับเงินคืนจากบริษัททัวร์มากที่สุด กระทรวงการท่องเที่ยวและกีฬา โดยกรมการท่องเที่ยวจะตั้งศูนย์ประสานการแก้ไขปัญหาร่วมกับกองบัญชาการตํารวจท่องเที่ยว และสภาอุตสาหกรรมท่องเที่ยวแห่งประเทศไทย เพื่อประชาสัมพันธ์ให้ข้อมูลแก่นักท่องเที่ยว กรณีนักท่องเที่ยวเรียกร้องขอเงินค่าบริการนําเที่ยวคืนจากบริษัททัวร์ ซึ่งจะกํากับดูแลให้เป็นไปตามมาตรา 28 แห่งพระราชบัญญัติธุรกิจนําเที่ยวมัคคุเทศก์ พ.ศ. 2551 รวมทั้งดําเนินการไกล่เกลี่ยข้อพิพาทระหว่างนักท่องเที่ยว บริษัททัวร์ และสายการบิน ให้สามารถตกลงเจรจาหาข้อยุติในส่วนค่าเสียหายกันได้อย่างถูกต้องและเป็นธรรมทุกฝ่าย
มาตรการในระยะปานกลาง กระทรวงการท่องเที่ยวและกีฬาจะทบทวนกฎระเบียบและหลักเกณฑ์ต่าง ๆ ที่เกี่ยวข้อง เพื่อเพิ่มเติมรายละเอียดการประกันภัยแก่นักท่องเที่ยวมากขึ้น โดยให้คุ้มครองการยกเลิกการเดินทางท่องเที่ยวเนื่องจากกรณีภาวะวิกฤตต่าง ๆ รวมถึงการแพร่ระบาดของโรคติดเชื้อไวรัสโคโรนา 2019 (Covid - 19) เพื่อให้นักท่องเที่ยวได้รับความคุ้มครองและลดความเสียหายต่อทุกภาคส่วนในอุตสาหกรรมท่องเที่ยว และเมื่อสถานการณ์การแพร่ระบาดของโรคติดเชื้อไวรัสโคโรนา 2019 (Covid - 19) ดีขึ้น กรมการท่องเที่ยวและหน่วยงานที่เกี่ยวข้องจะร่วมหารือแนวทาง เพื่อเยียวยาและแก้ไขปัญหาให้กับกลุ่มผู้ประกอบการต่อไป
มาตรการในการป้องกันการแพร่กระจายของเชื้อไวรัสโคโรนา 2019 (Covid - 19) เพื่อลดโอกาสการแพร่เชื้อเข้าสู่ประเทศไทย โดยกรมการท่องเที่ยวจะขอความร่วมมือไปยังผู้ประกอบธุรกิจนําเที่ยวในการงดการจําหน่ายรายการนําเที่ยวไปยังต่างประเทศ (Outbound) ในช่วงเวลานี้ พร้อมทั้งจะเป็นตัวกลางในการเจรจาระหว่างผู้ประกอบธุรกิจนําเที่ยวที่ได้ขายรายการนําเที่ยวไปยังต่างประเทศในช่วงเวลานี้กับนักท่องเที่ยวที่ได้ซื้อรายการนําเที่ยวดังกล่าว เพื่อเลื่อนกําหนดการเดินทางไปท่องเที่ยวภายหลังจากที่ เชื้อไวรัสโคโรนา 2019 (Covid - 19) ยุติการระบาด
รัฐบาลไทย-ข่าวทำเนียบรัฐบาล-พลเอก ประยุทธ์ จันทร์โอชา นายกรัฐมนตรี เป็นประธานในพิธีเปิดงานมหกรรมผ้าไหม ไหมไทยสู่เส้นทางโลก ๒๕๖๒
วันจันทร์ที่ 25 พฤศจิกายน 2562
พลเอก ประยุทธ์ จันทร์โอชา นายกรัฐมนตรี เป็นประธานในพิธีเปิดงานมหกรรมผ้าไหม ไหมไทยสู่เส้นทางโลก ๒๕๖๒
พลเอก ประยุทธ์ จันทร์โอชา นายกรัฐมนตรี เป็นประธานในพิธีเปิดงานมหกรรมผ้าไหม ไหมไทยสู่เส้นทางโลก ๒๕๖๒
วันที่ ๒๓ พฤศจิกายน ๒๕๖๒ เวลา ๑๙.๓๐ น.พลเอก ประยุทธ์ จันทร์โอชา นายกรัฐมนตรี เป็นประธานในพิธีเปิดงานมหกรรมผ้าไหม ไหมไทยสู่เส้นทางโลก ๒๕๖๒ และมอบรางวัลชนะเลิศให้ The Next Big Designer Contest โดยมี นายวิษณุ เครืองาม รองนายกรัฐมนตรี นายอิทธิพล คุณปลื้ม รัฐมนตรีว่าการกระทรวงวัฒนธรรม นางยุพา ทวีวัฒนกิจบวร รองปลัดกระทรวงวัฒนธรรม น.ส.วิมลลักษณ์ ชูชาติ ผู้อํานวยการสํานักงานศิลปวัฒนธรรมร่วมสมัย ผู้บริหารกระทรวงวัฒนธรรม คณะทูตานุทูต และผู้แทนหน่วยงานที่เกี่ยวข้อง เข้าร่วม ทั้งนี้ ภายในงานมีการแสดงแฟชั่นโชว์จากดีไซน์เนอร์ชื่อดังระดับโลก Jimmy Choo นางงาม ๑๔ ประเทศ เอกอัครราชทูตประจําประเทศไทย และนางแบบนายแบบกิตติมศักดิ์ ณ หอประชุมกองทัพเรือ กรุงเทพฯ